**Egészségvédelmi nap**

Iskolánk évtizedes hagyománnyal bíró egészségvédelmi napja, melyet április 16-án tartottunk, idén még a szokottnál is sokszínűbb volt. Mindezt köszönhettük annak is, hogy településünk Egészségterv Pályázatához illeszkedve, még változatosabb, érdekesebb programok valósultak meg.

A gyerekek többek között új ismeretekkel gazdagodhattak az egészségvédelem, fogápolás, mentálhigiéné, biztonságos otthon, elsősegélynyújtás, családtervezés, bűnmegelőzés témakörében.

Az iskolatej programmal összefüggésben a Tej Szakmaközi Szervezet és Terméktanács koordinátorai tartottak interaktív bemutatót Életünk a tej címmel.

Az idei rendezvény egyik kedvenc helyszínének a Zöld pont bizonyult, ahol ebben jártas szakemberek vérnyomás-, vércukor-, és testtömeg mérést végeztek, megnyugtatva, avagy mértéktartóbb, sportosabb életre ösztökélve az érdeklődőt.

Szívmelengető részeként a napnak, fogyatékkal élők, mozgás- és láttás sérültek is ellátogattak hozzánk, bepillantást engedve mindennapi életükbe.

A napot természetesen több sport program is gazdagította.

Sallay Orsolya

Kincsesbánya, 2104.04. 28. programfelelős